internet vaartha 313 Views
ఈవారంలో సెన్సెక్స్‌ 953 పాయింట్ల లాభం
ముంబై : దేశంలో రుతుపవనాల సానుకూల సంకేతాలు సాధారణ సగటుకంటే ఎక్కు వ వర్షపాతం నమోదవుతుందన్న ప్రైవేటు, ప్రభుత్వ సంస్థల అంచనాలను స్టాక్‌ మార్కెట్లను పరుగులు పెట్టిస్తున్నాయి. బెంచ్‌మార్క్‌సూచీలు గరిష్టంగా పెరిగాయి. వారంలో తక్కువ రోజులు ట్రేడింగ్‌ జరిపినప్పటికీ నాలుగు శాతం పెరిగాయి. గురువారం కూడా సెన్సెక్స్‌ 953 పాయింట్లు పెరిగాయి. గురువారం మార్కెట్లు సెలవులో ఉన్నప్పటికీ ఇప్పటివరకూ జరిగిన ట్రేడింగ్‌లో సెన్సెక్స్‌ నిఫ్టీలురెండూ కూడా లాభపడ్డాయి. అంతర్జాతీయ మార్కెట్లలో కూడా కమోడిటీ ఉత్పత్తులు పెరగడం, ముడిమురుధరలు పెరగడం వంటి అంశాలు స్టాక్‌మార్కెట్లకు మద్దతునిచ్చాయి. రష్యా, సౌదీ అరేబియా ఉత్పత్తి స్తంభనపై కొంత ఒప్పందానికి వస్తుందని అంచనా. ఏప్రిల్‌ 13వ తేదీతో ముగిసిన వారంలో 30షేర్‌ సెన్సెక్స్‌ 953 పాయింట్లు పెరిగి 3.86శాతం లాభపడింది. 25,627 పాయింట్లవద్ద స్థిరపడింది. 50షేర్‌ నిఫ్టీ కూడా 295పాయింట్లు పెరిగి 3.9శాతం లాభపడింది. చివరకు 78850 పాయింట్లవద్ద స్థిరపడింది. ఇతరత్రాచూస్తే బిఎస్‌ఇ మిడ్‌క్యాప్‌ సూచి మూడుశాతం, స్మాల్‌క్యాప్‌ సూచి 2.6శాతం చొప్పున పెరిగాయి. విదేశీ ఇన్వెస్టర్లు ఎక్కువ కొనుగోళ్లు జరిపారు 1059 కోట్లమేర కొనుగోళ్లు జరిగాయి. మార్కెట్లు మూడు శాతం కంటే ఎక్కువ పెరిగాయి. వరుస సెలవులతో మార్కెట్లు మూతపడినా తక్కువరోజుల్లోనే ఎక్కువ లాభాలు పొందాయి ఇన్ఫోసిస్‌, ఫలితాలను ప్రకటించే అవకాశం ఉంది. టిసిఎస్‌ వచ్చేవారం ఫలితాలను వెల్లడి స్తుంది. ఐటి కంపెనీలపరంగా మంచి ఫలితాలే ఉంటాయని అంచనా. ఇక రిటైల్‌ద్రవ్యోల్బణం రెండుశాతం పెరిగింది. రెండుసార్లు వరుస వెంబడి కరువులు వచ్చిన దేశంలో తొలిసారిగా మళ్లీ రుతుపవనాలు పుంజుకుంటున్నట్లు ఐఎండి విభాగం ప్రకటించింది. అంతర్జాతీయ మార్కెట్లపరంగాచూస్తే చైనా ఎగుమతులు 18.7శాతం పెరిగాయి. దిగుతులు 1.7శాతం దిగజారాయి. టాటామోటార్స్‌ ఈవారంలో గరిష్టంగా పెరిగింది. పదిశాతం పెరిగినట్లు అంచనా. జెఎల్‌ఆర్‌ విక్ర యాలు 29శాతం పెరిగాయి. చైనాలోనే 43శాతం పెరిగినట్లు కంపెనీ ప్రకటించింది. మారుతిసుజుకి 9శాతం పెరిగింది. ఇక హీరోమోటో కార్ప్‌ 8శాతం పెరిగింది. టూవీలర్‌ తయారీ సంస్థ చిత్తూరు జిల్లాలో ఉత్పత్తిని ప్రారంభించింది. బిఎస్‌ఇ బ్యాంకింగ్‌ సూచి ఐదుశాతం పెరిగింది. ఐఐపి వృద్దిరెండుశాతంగా నెలకొనడమే ఇందుకుకీలకం. ఐసిఐసిఐబ్యాంకు, యాక్సిస్‌బ్యాంకు, ఎస్‌బిఐ బ్యాంక్‌ ఆఫ్‌ బరోడా, పిఎన్‌బి నాలునుంచి 9శాతంమేర పెరిగాయి. యాక్సిస్‌బ్యాంకు బేస్‌రేట్‌ను ఐదుబేసిస్‌ పాయింట్లు తగ్గించి 9.45శాతంగా నిలిపింది. 4.5శాతంమేర బ్యాంకు లాభపడింది. టాటాస్టీల్‌ యుకెస్టీల్‌ ఆస్తులు అమ్మకానికి ఖరారుకావ డంతో మూడుశాతంపెరిగాయి. భారతిఎయిర్‌టెల్‌ ఐదుశాతం పెరి గింది. 3500కోట్ల విలువైన ఎయిర్‌సెల్‌ డీల్‌ఖరారుకావడమే ఇందుకుకీలకం. కోల్‌ ఇండియా ఒకటిశాతం దిగజారింది.
వచ్చేవారం మార్కెట్‌ మంత్రాంగం
విదేశీ సంస్థాగత ఇన్వెస్టర్ల పెట్టుబడులు, అంతర్జాతీయ మార్కెట్ల ధోరణులు, ఈ వారంలో కీలకంగా పనిచేస్తాయి. మార్కెట్లు మంగళవారం మహావీర్‌ జయంతిసందర్భంగా సెలవులో ఉంటాయి. ఐటి మేజర్‌ ఇన్ఫోసిస్‌ సోమవారం ఎక్కువ ప్రభావితం చేస్తుంది. శుక్రవారం ఫలితాలు వెల్లడి స్తోంది. టిసిఎస్‌ తన ఫలితాలను సోమవారమే వెల్లడించ నున్నది. విప్రో, హెచ్‌డిఎఫ్‌సి బ్యాంకు, ఇండస్‌ ఇండ్‌ బ్యాం కులు నాలుగోత్రైమాసిక గణాంకాలు వచ్చేవారం వెల్లడిస్తాయి. స్థూల ఆర్థిక గణాంకాలపరంగాచూస్తే టోకుధరల సూచీ మార్చినెలకుగాను ప్రభుత్వం విడుదలచేస్తుంది. అంతర్జాతీయంగాచూస్తే యూరోపియన్‌సెంట్రల్‌ బ్యాంకు, ఉద్దీపనల వివరాలు విధివిధానాల నివేదిక గురువారం విడుదలవు తుంది. డాలర్‌తో రూపాయిమారకం విలువలు, ముడిచమురు మార్కె ట్లు కూడా కొంత మార్కెట్లపై వత్తిడి తెచ్చే అవకాశం ఉంది. ఎక్కువగా నాలుగోత్రైమాసిక ఫలితాలే కీలకం కాగలవన్నది నిర్వివాదాంశం.